|  |  | ### Hírlevél Új Könyvek 2025.04.16. |
| Új Könyvek Klubtagság! Évente 50.000 Ft-nál többet költesz könyvre? Szeretnéd még olcsóbban megvenni a könyveket? Akkor az Új Könyvek Klubtagságot Neked találtuk ki! Kattints a részletekért! |
| Paige és Gannon között folyamatosan izzik a levegő - de inkább az indulattól, mint a vonzalomtól. A nő és a férfi egy házfelújító valóságshow-ban dolgozik, ahol nehéz sorsú családok életét teszik szebbé azzal, hogy átalakítják, kicsinosítják az otthonukat. Gannon, az érző szívű, de kemény külsejű asztalos a kamerák előtt szorgoskodik, míg Paige, a figyelmes és agilis produkciós vezető a kamerák mögött tart mindent kézben, miközben semmi kedve egy arrogáns, lelketlen tahóval jópofizni. Csakhogy Gannon a fejébe vette, hogy rábírja a mindig hűvös és profin viselkedő nőt érzelmei kimutatására, még ha ezzel az őrületbe is kergeti őt. Paige mindenáron megpróbálja elkerülni, hogy bármilyen viszonyba keveredjen Gannonnal, de vajon képes lesz ellenállni a férfi perzselő, mogyoróbarna tekintetének, erős, védelmező karjának és annak a bizonyos szexi szerszámtartó övnek? Az Amire mindig is vágytunk az Amit a hurrikán meghagyott testvérkötete, és legalább ugyanannyira vicces, romantikus és pikáns. |
| Az orosz-ukrán háború harmadik évét zártuk, és arra kellett rádöbbennie a világnak, hogy ez a háború sokkal többről szól, mint két nemzet fegyveres összecsapásáról, valójában a világ újrarendeződésének első lépéseit láthatjuk... Európának végre fel kéne ébrednie, és villámgyorsan intézkedéseket hoznia, hogy képes legyen megvédeni önmagát. Már nem az a kérdés, hogy meg tudjuk-e állítani az egész bolygóra kiterjedő változást, hanem az, hogy meg tudjuk-e védeni a függetlenségünket, az értékeinket, az Európai Uniót. Döbbenetes változások indultak meg az utóbbi évtizedben a világban. Kis-, közép- és nagyhatalmak rendeződtek egymással ellenséges tömbökbe. Ahhoz, hogy jobban megértsük, hogy is jutottunk idáig, bemutatok több saját és néhány külföldi elemzést, információszilánkokat, amelyeket, ha egyben nézünk, kirajzolódik egy kialakulóban lévő új világrend. Az elemzett "szilánkok" után úgy gondolom, jobban érthetővé válik, hogy a napi történések a világban, az ukrajnai háború, a gázai övezeti válság, vagy a tengeri kereskedelmi útvonalak támadása hogyan befolyásolja a mindennapi életünket, és hogyan fogja egyre jobban átformálni a bolygó háborgó másik fele a mi kényelmes világunkat. Ez a könyv egyfajta vészcsengő, lássunk és tanuljunk abból, ami körülöttünk történik. A világunk, Európa a fény, nem hagyhatjuk kihunyni. |
| Lis a megérzéseiből merít erőt. Thorne pedig az ő gyönyöréből. Valamikor réges-régen a világot elpusztították az istenek. Csupán kilenc várost kíméltek meg, amiket most szörnyekkel és elképzelhetetlen veszélyekkel teli vadon választ el egymástól. Minden városban egy-egy őrző uralkodik: nemesvérűek, akik a halandók élvezetéből táplálkoznak. Calista jóstehetséggel született, és ez a képessége még soha nem hagyta cserben. A lány tudja, hogy az ereje egyszerre értékes és veszélyes ebben a hataloméhes világban, így Archwood bárójának szeretőjeként, rejtőzködve él. A védelemért cserébe hasznos információkkal látja el a férfit. Amikor a megérzései egy bajba került nemesvérűhöz sodorják, a belső hangja figyelmezteti, de egyben izgalmakat is ígér. Ma örömét leli benne. Egy nap ő lesz a végzete. A báró kíváncsiságát felkelti a nemesvérű, ő viszont csak Calistára kíváncsi, ezért úgy döntenek, hogy egy ideig a lány nyújt társaságot a férfinak. De a városban lázadók gyülekeznek, a kapuknál lovagok és szörnyek kísértenek, az ágyban pedig egy éhes nemesvérű várja, így Calista biztonsága már nem csak a megérzésein múlik. A lánynak döntenie kell: az intuícióját kövesse, ami megóvhatja, vagy a szívét, ami a végzetéhez vezeti. Engedd, hogy magával ragadjon! "Egy új fantasysorozat ellenállhatatlan első kötete, amivel az olvasók nem tudnak betelni." - Kirkus Reviews TikTok-szenzáció! #BookTok, #OlvassEgyJót Szereted a fantáziadús, érzéki, tartalmas könyveket? Vidd haza nyugodtan, tetszeni fog! Fiatal nőknek, felső korhatár nélkül! |
| A világ kedvenc mesemondója, Danielle Steel lenyűgöző regényében egy híres szupermodell világa pillanatok alatt összeomlik, váratlan felfedezőútra kényszerítve a fiatal nőt. Véronique Vincent sztár. Huszonkét évesen ő a divat világának egyik legkeresettebb modellje, a magazinok címlaplánya, a kifutók állandó szereplője világszerte. De Véronique nem keresi a reflektorfényt, szívesebben tölti az időt otthon, azokkal, akiket a legjobban szeret. Ám egy várva-várt utazás során bekövetkező tragédia örökre megváltoztatja az életét. Kénytelen szembesülni a rideg valóság-gal, miszerint sem a szakmai, sem a magánélete nem lesz többé a régi. Elrejtve az igazságot az őt imádattal körülvevő divatszakma elől, magába zárkózik. Az elszenvedett veszteségek után önmagát kereső Véronique régóta őrzött családi titkokat fedez fel. Az új kötelékek segítik abban, hogy meglássa a fényt a sötétségen túl, és másokat segítve meglelje a maga békéjét. Miközben feltárul előtte egy sokkalta értelmesebb élet, mint amilyet valaha el tudott képzelni, kezdi megérteni, mit is jelent valójában gyönyörűnek lenni. |
| Egy szökevény királynő. Egy trónra nem vágyó herceg. Egy küldetés, ami mindkettejük számára a véget jelentheti. Nyolc év telt el a Kígyó Csatája óta. Fenn, a jeges északon, a Fogasudvar Lady Nore-ja uralma alá vonta a Jégtű Fellegvárat. Ott egy ősi ereklye segítségével hóból és gallyakból szörnysereget teremtett magának, akik tettre készen várják, hogy beteljesítsék úrnőjük bosszúját. Suren - a Fogasudvar gyermekkirálynője, az egyetlen, akinek hatalma van édesanyja felett - évekkel ezelőtt a halandók világába szökött, ahol akár egy vadállat, úgy tengeti mindennapjait. Magányba menekült, de a Fogasudvarban elszenvedett könyörtelen kínok itt sem hagyják nyugodni. Idejét arra fordítja, hogy felszabadítsa a halandókat esztelen alkuik alól. Már-már elhinné, hogy megfeledkeztek róla, amikor egy éjszaka üldözőbe veszi a viharbanya, Bogdana. Suren segítségére nem más siet, mint Oak herceg, Elfhon trónörököse, akinek egykor odaígérték a kezét, és akit nem mellesleg ki nem állhat. Az immár tizenhét éves Oakot három szóval lehetne jellemezni: elbűvölő, gyönyörű és mesterkedő. Veszélyes küldetésre adta a fejét, és a sikerhez Suren segítségére van szüksége. Ha a lány úgy dönt, vele tart, nemcsak a szívét kell megóvnia a fiútól, akit egykor ismert, és a hercegtől, akiben nem bízik, hanem kénytelen lesz szembenézni mindazzal a szörnyűséggel is, amit oly rég a háta mögött hagyott. Térj vissza Elfhon cselszövéssel, árulással és veszélyes vágyakkal teli világába! TikTok-szenzáció! #BookTok, #OlvassEgyJót "Hibátlan írás." - School Library Journal Szereted a Vörös pöttyös könyveket? Vidd haza nyugodtan! Tetszeni fog. 16 éves kortól ajánljuk! |
| Sziget a Karib-tengeren. Évszázados titok. Életre szóló kaland... Cass a Skóciába tartó komp fedélzetén a tájban gyönyörködik, és azon morfondírozik, vajon miért hívta fel éppen őt az apja, amikor már évek óta nem látták egymást. Howard jó nevű természetfotós, egész életében a világot járta, számos gyereke van, most pedig tőle, a legfiatalabbtól kér segítséget. Kiderül, hogy Cassnek Dominikába kell utaznia, hogy elvigyen egy régi, megfakult térképvázlatot az apja barátjának. Gyerekként már járt ebben a gyönyörű karibi országban, ahol mindig süt a nap, és könnyű az élet. Kísérője is lenne, Ranulph, egy menő újságíró, aki könyvet akar írni Howardról. Ranulph rendkívül jóképű férfi, de undok és modortalan. Amikor odaérnek, szörnyű pusztítás fogadja őket: hurrikán söpört végig a szigeten. Cass és Ranulph természetesen azonnal felajánlják a segítségüket a helyieknek, és ebben a vészhelyzetben kiderül, hogy Ranolphnak a látszat ellenére mégis helyén van a szíve... "Szívmelengető, briliáns szerelmes regény" - Heat |
| Minden szívnek van ára. Kris 10 000 dollárt ajánlott Nate-nek, hogy elcsábítsa apja pénzvadász menyasszonyát. Nate azt mondta, hogy 15 000 dollárért és Kris egy csókjáért megteszi. Azzal, hogy a csókot bármikor behajthatja. Krisnek nemet kellett volna mondania, de kétségbeesetten szeretett volna megszabadulni leendő mostohaanyjától, és az ellenállhatatlan mosolyú gyönyörű színész tökéletes volt a feladatra. Így hát beleegyezett Nate feltételeibe... Nem tudta, hogy ez egy csóknál sokkal többe fog kerülni neki... Nate a pénzért tette - amire égető szüksége volt. A csók csak bónusz volt, legalábbis ezt mondta magának. Egy olyan jéghercegnőt megolvasztani, mint Kris, kihívásnak indult. Mire azonban Nate rájött, hogy Kris több, mint amilyennek látszik, már túl késő volt: teljesen kész volt, beleszeretett. De nemcsak a pálya ellentétes oldaláról érkeztek, hanem teljesen különböző világokból. És amikor ezek a világok összeütköztek, Krisnek és Nate-nek el kell döntenie, hajlandók-e feladni azt, amijük van, azért, ami lehetne... |
| Trikó és Nyamm leveleinek egy része ismerős lehet azoknak, akik előfizettek az UNICEF levélküldeményeire, amelyek segítségével sok-sok országba ellátogattak, hogy megismerjék a helyi kultúrát, az ott élő gyerekeket, valamint az UNICEF munkáját. A most könyvformában megjelenő levélgyűjtemény - amelyben már Regina levelei is helyet kaptak! - mindenki számára sok újdonságot és meglepetést tartogat. "Jártunk olyan országban, ahol nem könnyű tiszta ivóvizet, ennivalót, szappant és orvosságot szerezni, máshol a szegény gyerekek nehezen jutnak el az óvodába, iskolába. Még jó, hogy New York-i barátunk, Helen és az UNICEF azért dolgozik, hogy a világ minden gyerekének jó élete legyen." Minden megvásárolt könyvvel Te is az UNICEF-et támogatod! Ráadásul a történetek elején található QR-kódok segítségével megnézheted, hogyan telnek a mesékben szereplő gyerekek mindennapjai. |
| Háborúk, szerelmek, cselszövések, életre szóló barátságok - aligha kell más egy lebilincselően izgalmas történethez. Az csak hab a tortán, hogy ezúttal mindez nem a zord északi hitvilágban vagy a távol-keleti mesékben gyökeredzik, hanem a magyar történelem meghatározó személyisége körül bontakozik ki. Királyok, császárok, szultánok, pápák és hadvezérek elevenednek meg Hunyadi János, a törökverő hős történetében, amelyet Bán Mór az elmúlt negyedszázadban tizennégy kötetes, sok ezer oldalas regényfolyamban dolgozott fel. E művek alapján forgatták azt a magyar-német-kanadai-osztrák-olasz koprodukcióban készült, tízrészes televíziós sorozatot, amelyet nagy sikerrel vetítenek hazai és nemzetközi tévécsatornák és streamingszolgáltatók. A tévésorozat forgatókönyvéből készült regényváltozat a teljes történetet, Hunyadi János legendás életének minden fontos mozzanatát filmszerűen feszes szerkesztésben, a filmes dialógusok felhasználásával idézi meg. A kötet lapjain életre kel a XV. századi Kárpát-medence soknemzetiségű, színes forgataga, miközben egyre mélyebben ismerjük meg a címszereplőt, a semmiből felemelkedő hadvezért és az őt körülvevő személyeket, mindenekelőtt szerelmét és méltó társát, Szilágyi Erzsébetet, aki minden megpróbáltatás közepette férje mellett áll, valamint ádáz ellenfelét, Cillei Ulrikot, aki semmitől sem riad vissza, hogy elérhesse titkos céljait. A Hunyadi - A holló felemelkedése egyaránt izgalmas a tizennégy kötetes regényeposz megannyi olvasójának, a tévésorozat rajongóinak és azoknak is, akik most ismerkednek a magyar történelem egyik leghősiesebb, legszebb históriájával, amelyre nap mint nap emlékezik a nyugati világ a déli harangszóval. BÁN MÓR (Bán János): író, szerkesztő, újságíró, a nagy sikerű Hunyadi regényciklus szerzője. Elismerései: Zsoldos Péter-díj, Herczeg Ferenc-díj, irodalmi Prima-díj, Magyarország Babérkoszorúja-díj, továbbá a Honvédelmi Minisztérium kitüntetése haditudósításaiért. |
| Tiéd a választás Fanni, egy fiatal, ambiciózus lány, aki hiszi, hogy sikeres életet élhet, amiért érdemes megküzdenie. Azonban a sors váratlan fordulatai miatt megváltozik a boldogságról alkotott képe. Amikor Dominik, a magabiztos és lehengerlő vállalkozó belép az életébe, egy csillogó, ígéretekkel teli világ kapuja tárul ki előtte. Szinte szárnyal a karrierje. De a siker valóban egyenlő a boldogsággal? Fanni megismerkedik a szabad szellemű Olivérrel. A hedonista szépfiú különös érzelmeket ébreszt a lányban, aki hiába vonzódik hozzá, valami mégis taszítja benne. Fanni megreked. A szálak összekuszálódnak, a lányt a választás terhe egyre inkább feszíti belülről. Ráébred, a döntések jelentős következményekkel járhatnak. A jövője a tét, de merre induljon tovább? Anne L. Green Szentendre színes kavalkádjába csábít minket, ahol az élet írja a forgatókönyvet, de a végszó az olvasóé. |